## Rješenje kojim se Goranu Mesecu oduzima odobrenje za rad brokera

### NN 26/2010 (26.2.2010.), Rješenje kojim se Goranu Mesecu oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

620

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Goranu Mesecu iz Varaždina, Trakošćanska 16, za rad brokera, na sjednici održanoj 18. veljače 2010. godine donijela je

RJEŠENJE

1. Goranu Mesecu iz Varaždina, Trakošćanska 16, oduzima se odobrenje za rad brokera.

2. Ovo rješenje upisuje se u Registar brokera, koji vodi Hrvatska agencija za nadzor financijskih usluga, pod rednim brojem 323.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 18. siječnja 2010. godine, sukladno odredbi članka 40. stavak 1. Zakona o općem upravnom postupku (»Narodne novine« broj 47/09) i članka 541. Zakona o tržištu kapitala (»Narodne novine« broj 88/08, 146/08 i 74/09; dalje u tekstu: Zakon), upravni postupak nadzora u predmetu oduzimanja odobrenja, Goranu Mesecu iz Varaždina, Trakošćanska 16, za rad brokera.

Nakon izvršenog uvida u predmete Agencije klasa: UP/I-451-04/07-07/101 i klasa: 451-04/10-17/05, utvrđeno je sljedeće:

Rješenjem Agencije, klasa: UP/I-451-04/07-07/101, urbroj: 326-111/07-2 od 20. prosinca 2007. godine, Goranu Mesecu iz Varaždina, Trakošćanska 16, zaposleniku investicijskog društva Finesa Capital d.d. (dalje u tekstu: Društvo), izdana je na neodređeno vrijeme dozvola za obavljanje poslova brokera.

U predmetu Agencije klasa: 451-04/10-17/05, zaprimljena je 14. siječnja 2010. godine obavijest Društva da Goran Mesec više ne obavlja poslove brokera i da je raspoređen na druge poslove u Društvu koji ne zahtijevaju odobrenje za rad brokera. Istu obavijest dostavio je Goran Mesec 8. veljače 2010. godine.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona, propisano je da će Agencija brokeru oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu, kada je to primjereno, odredi Agencija, ne ispuni te uvjete.

S obzirom da Goran Mesec više ne ispunjava uvjete na temelju kojih mu je izdano odobrenje za rad, na temelju odredbi članka 27. stavak 4. Zakona, odlučeno je kao u točki 1. izreke rješenja.

Sukladno odredbi članka 24. stavak 9. Zakona, Agencija vodi Registar brokera, slijedom čega je odlučeno kao u točki 2. izreke rješenja.

U skladu s odredbom članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

Klasa: UP/I-451-04/10-07/02

Urbroj: 326-111/10-3

Zagreb, 18. veljače 2010.

Zamjenik predsjednika Uprave
Ivo Šulenta, v. r.

Rješenje, NN 26/2010-620